Liefdestale…Daar's vyf…My man sê: "Daar's net een!" | goeienuusloli
Liefdestale …Daar's vyf …My man sê, "Daar's net een!"
Mens vind heelwat baat deur te verstaan wat jou en jou maat se liefdestaal is.
Die staaltjie gaan so: van kleins af sien jy as seun pa bring sjokolade huis toe vir ma, en kry 'n klapsoen…of dalk 'n fraanse een… ma is heel aand genooë en harmonie vloei tot jy later giggles deur die kamermuur hoor….gevolgtrekking ….sjokolade werk wonders!
Jare later koop jy, blinkoog vir jou vrou Lindt en sê sy "Uh, dankie"…vergeet daarvan en eet jy dit verlsae later…met die kinders. Geen soen vir jou nie… " What went wrong?"
Alhoewel sy dalk die chocolates waardeer, wens sy eerder dat jy haar nuwe makeup moes agterkom, en vir haar sou sê:
" Wow maar jy's mooi"
Kan jy dit verduidelik aan iemand anders, sodat julle mekaar beter kan verstaan en liefhê?
5 Liefdestale (My man sê, "Daar's net een!"
So bv. jou vrou (nie jou ma) voel geliefd as jy: vir haar 'n kompliment gee MEER as wat jy sjokolades huis toe dra. Jy kan dus 'n leeftyd van sjokolades aandra, maar as haar liefdestaal opbouende woorde is, en jy nie gereeld haar emmer vol maak met bemoediging, bewondering, ondersteunende woorde… gaan daai sjokolades smelt saam met jou goeie bedoelinge!
Boek: The 5 Love Languages: The Secret to Love that Lasts
Nou maar goed: ek het die boek jare terug gelees, en moet erken, my man was reg. Dit het my gehelp om myself beter te verstaan. Okei: My liefdestale is opbouende woorde, en dade van diens. Ja, mens kan meer as een hê. So 'n tipiese voorbeeld van Loli Ke Nolli se lewe gaan só: Sien my nuwe ligter as ligte , sagter as sag pienk naellak raak en sê dit…dan voel ek spesiaal. Kom dit nie agter nie….dan begin ek wonder … (ek weet dis complicated….maar niemand het gesê vrouens IS NIE)
MAAAAAAAR tipies gee mens ook liefde, in die taal wat jy dit graag ontvang. So, bv. ek deel graag woorde uit, en geniet dit om mense op te bou….en ja, ek is 'n sucker vir dade van diens. ( Ek sê sucker, omdat mens kan BAIE maklik te veel dinge/projekte/liefdadigheidswerk aanneem…omdat dit jou eintlik beter of dan nou, 'liefdevol' laat voel)
Die boek is insiggewend omdat die probleem kom in, wanneer jy nie verstaan hoekom jou maat dan kan voel " Hy is nie LIEF vir my nie"
Jy 'voel' dalk geliefd as hy kwaliteit tyd saam jou spandeer, VEEL meer as wat hy dit sê. Of die sjokolades help, maar was liewer die skottelgoed vir my OF " Nee, Loli, hy hoef niks te doen nie, ek voel die heel spesiaalste as hy my bederf met…sjokolades!"
So, alhowel ek verstaan wat my man bedoel met Een taal…voel ek tog, ja vrouens het sovéél meer nodig!
9 comments on "Liefdestale…Daar's vyf…My man sê: "Daar's net een!""
Ek het ook die boek jare gelede gelees, ek dink dit was net na hy gepubliseer is….
Ek soek die fisiese aanraking, terwyl my man floreer op opbouende woorde. As ek vir hom iewers 'n briefie wegsteek, sommer iets kleins wat net se "ek dink aan jou" dan "blom" die man letterlik.
Dis kostelik, en presies soos jou vb. dit kan sommer net die kleinste ou gebaartjie-tjie wees, in JOU maat se taal, wat die vonke sal laat spat!
Yep, liefdestale. Ek soek aanraking, die Engelsman (tipies Engels) "dont touch." Maar so met stampe en stote het ons tog bymekaar uitgekom.
Dis wonderlik as mens mekaar eers kan verstaan!
Partykeer het mens so 'refreshers' kursusie nodig. Die onlangse een het my laat besef hoekom ek nou so 'leeg voel', die dat manlief tans baie weg is van die huis, en niemand my naellak kan waardeer nie !!!! 😉
Ag Loli join the club. Die Engelsman is ook vêr, en bly lank weg, nou voel ek soos 'n uitgedroogte stok 😉 Ek is seker jou naellak lyk pragtig… ek hou van die pienk kleur 🙂
Kameel, jy maak my oomblik, my dag, my week. Regtig, ek spot nie eers nie!!!!
Hoop nie jy voel soos die ou fototjie van my stokgoggatjie nie…..http://wp.me/p2fFpu-40 Sterkte, 'ou girl'….. x
Lizl, van ek en jy daai praatjie bygewoon het, het ek vir elke couple wat by my kom vir berading aanbeveel om die boek te lees en dit maak hulle oë oop 🙂
Jy weet nie hoe lekker dit vir my is, dat jy kommentaar lewer op my hartkloppie nie!!!! 😉
Die liefdestale ding bly maar vir my steeds die beste raad, om JOUSELF beter te verstaan, en dan kan jy jou maat OOK beter verstaan!!!!
Nadia, don't be a stranger, hey?
This entry was posted on November 20, 2012 by Loli Pretorius in Lees dié boek,Mans,Net vir die manne...kom loer...,Vrouens and tagged boek, complicated, diens, help, kamermuur, liefdestaal, maat, man, nie, probleem, sjokolades, soen, tyd, verstaan, vrou, wonders, woorde.